'n Fregatslag in die hawe | Netwerk24
'n Fregatslag in die hawe
Deur Julian Jansen 16 Desember 2018 00:02
Links... regs... Nee, links! Oeps!
Die vloot is met rooi gesigte gelaat ná 'n amper katastrofale glips die afgelope Donderdag toe die fregat SAS Spioenkop met die SAS Drakensberg in die hawe in Simonstad gebots het.
Die vloot het dié botsing, wat omstreeks 15:30 gebeur het nadat die Spioenkop van seetoetse teruggekeer het, as "liggies" beskryf. Kdr. Greyling van den Berg, vloot-woordvoerder, sê sleepbote het die SAS Spioenkop na die vasmeerplek begelei.
Volgens Van der Berg was daar moontlik 'n fout in die meganiese óf kommunikasiestelsel "op 'n tyd toe die fregat veronderstel was om spoed te verminder". Dapper pogings van die sleepbote aan weerskante van die skip om dié se spoed te verminder, was tevergeefs.
Albei skepe het skade bokant die waterlyn opgedoen, en nie een het water ingeneem nie. Die oorsake gaan ondersoek word.
Die insident kom weke ná 'n sleepboot van die vloot, die 39 jaar oue De Mist, wat uit diens onttrek is, in Simonstad se hawe in 'n sterk wind gesink het.